Pu W. Chhuanawma leh MIFCO Chairman ten Chawngtlai leh Khawhai khuaa sapthei chingtute an kawm,"725/2024-2025 Khawzawl, 8th June 2024: Vawiin khan  Tuichang bialtu MLA Pu W. Chhuanawma leh MIFCO Chairman Pu Lalthazuala Royte te chuan Chawngtlai leh Khawhai khuaah sapthei  chingtute an kawm. Chawngtlai leh Khawhaia Sapthei chingtute chuan, Bialtu MLA Pu W. Chhuanawma leh Pu Thazuala Rawite MIFCO chairman hnenah an harsatna tawh hrang hrangte lo thlenin thawhhona tha zawk an neih theih dan tur an sawi khawm a ni. Pu W. Chhuanawma chuan Sapthei chingtu ten mumal zawka Sapthei an tharchhuahte an hralh chhuah theihna turin hmalak pui a tum thu leh a theihna apiangah an tan a din zel tur a sawi a.  Chawngtlai khuaah Rural Bank emaw Apex Bank a awm theih nan hmalak mek a nih pawh a sawi bawk. Pu Lalthazuala Royte, MIFCO chairman chuan Chawngtlai leh Khawhaia Sapthei te chu a hranpa a zirchiang leh turin ruahmanna thar nen tlawh leh ngei a tum thu a sawi a, Sapthei chingtute chu tun aia uar zawka hma la turin a chah a ni. Attachment Loading attachment...",Dated: 8 th Jun 24 2:38 PM,https://dipr.mizoram.gov.in/post/pu-w-chhuanawma-leh-mifco-chairman-ten-chawngtlai-leh-khawhai-khuaa-sapthei-chingtute-an-kawm